

|  |
| --- |
| Greek | ΕλληνικάΑνταπόκριση στην Υπερβολική Δόση ΟπιοειδώνΑκολουθήστε τα παρακάτω βήματα για τη χορήγηση της ένεσης ναλοξόνης Prenoxad |

#### **Βήμα 1ο Ασφάλεια**

Ελέγξτε την ασφάλεια του ατόμου και του περίγυρου χώρου για τυχόν κινδύνους.

#### **Βήμα 2ο Ελέγξτε για την παρουσία ενδείξεων υπερβολικής δόσης οπιοειδών.**

* Το άτομο δεν ανταποκρίνεται;
* Είναι οι κόρες των ματιών μικρές σαν κεφαλή καρφίτσας;
* Δεν αναπνέει κανονικά - ρηχή αργή αναπνοή, ή ροχαλητό;
* Είναι το δέρμα του χλωμό ή κρύο, είναι τα χείλη ή τα άκρα των δαχτύλων των χεριών του μπλε ή γκρι;

#### Βήμα 3ο Καλέστε το τριπλό μηδέν (000)

Εξηγήστε ότι νομίζετε ότι πρόκειται για υπερβολική δόση

#### Βήμα 4ο Ξαπλώστε το άτομο στο πλάι στη θέση ανάνηψης.

#### Βήμα 5ο Βιδώστε τη βελόνα πάνω στην προγεμισμένη σύριγγα Prenoxad

#### Βήμα 6ο Τοποθετήστε τη βελόνα

Εισαγάγετε τη βελόνα στην έξω πλευρά του μηρού ή στον άνω βραχίονα του ατόμου.

#### Βήμα 7ο Χορηγήστε μία δόση Ναλοξόνης

Χορηγήστε μόνο μία δόση (0,4 mL) Prenoxad, μέχρι την πρώτη μαύρη γραμμή στη σύριγγα. (Η σύριγγα Prenoxad περιέχει 5 δόσεις).

#### Βήμα 8ο Αναπνέει;

Εάν όχι, χρησιμοποιήστε αναπνοές διάσωσης εάν ξέρετε πώς - ξαπλώστε το άτομο ανάσκελα και δώστε 2 αναπνοές.

#### Βήμα 9ο Ανάνηψη

* Τοποθετήστε το άτομο στη θέση ανάνηψης.
* Μείνετε μαζί του μέχρι να φτάσει το ασθενοφόρο.

#### Βήμα 10ο Επαναλάβετε τη δόση Prenoxad εάν χρειάζεται

Εάν δεν υπάρχει ανταπόκριση, χορηγήστε άλλη μια δόση των 0,4 mL, έως την επόμενη μαύρη γραμμή, κάθε 2 έως 3 λεπτά μέχρι να ανακάμψει το άτομο ή να φτάσει το ασθενοφόρο.

Χρησιμοποιήστε τη ναλοξόνη για να αντιστρέψετε την υπερβολική δόση οπιοειδών (π.χ. ηρωίνη, μορφίνη, μεθαδόνη, οξυκωδόνη, συνταγογραφούμενα οπιοειδή, φαιντανύλη). Χρειάζονται 2-5 λεπτά για να αρχίσει να δρα και διαρκεί περίπου 30-90 λεπτά.

|  |
| --- |
| Για να λάβετε αυτό το έγγραφο σε άλλη μορφή, στείλτε email στη διεύθυνση <aod.enquiries@health.vic.gov.au>Αναπαράγεται με άδεια, NSW Health © 2023.Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Melbourne.© Πολιτεία της Βικτώριας, Αυστραλία, Υπουργείο Υγείας, Νοέμβριος 2023.ISBN 978-1-76131-460-5 (pdf/online/MS word). Διαθέσιμο στο <www.health.vic.gov.au/aod-treatment-services/victorias-take-home-naloxone-program> |